Kruosto hidroelektrinės tvenkinys
55°21′59.96″ š. pl. 24°0′47.46″ r. ilg.﻿ / ﻿55.3666556°š. pl. 24.0131833°r. ilg.﻿ / 55.3666556; 24.0131833 Kruosto hidroelektrinės tvenkinys – buvęs vandens telkinys Kėdainių rajone, 9 km į šiaurę nuo Kėdainių miesto centro, 2 km į šiaurės rytus nuo Sirutiškio. Buvo sudarytas 1953 m., patvenkus Nevėžio upę 71,3 km nuo jos žiočių, kiek žemiau santakos su Kruostu. Tvenkinys buvo 42 ha ploto, 10,5 km ilgio, 0,4 km pločio. Vidutinis gylis siekė 3,5 m, didžiausias – 8 m. Kranto linijos ilgis – 28 km. Tvenkinį nuleidus jo plotas sumažėjo iki 14,7 ha, kranto linija iki 7,72 km, ilgis - iki 2,7 km ir plotis iki 0,2 km. Altitudė 30,2 m. Krantai vietomis užpelkėję, apaugę medžiais ir krūmais. Užtvankos pralaida buvo slenkstinė. Pačios užtvankos ilgis – 52 m, plotis 5 m. Tvenkinio vanduo naudotas hidroenergijai ir laukų drėkinimui. Dėl mažo upės vandeningumo 1975 m. hidroelektrinė sustabdyta, o tvenkinys išleistas 1995 m. Yra planų elektrinę atkurti. Šalia tvenkinio buvusios gyvenvietės: Gineitai, Šlaitkalnis, Lomeikiškiai, Tiskūnai, Šeteniai, Vitėnai, Kalnaberžė.